OSNOVNA ŠOLA NAKLO

SVET STARŠEV

**ZAPISNIK 2. SESTANKA SVETA STARŠEV ZAVODA OŠ NAKLO V ŠOLSKEM LETU 2013/2014**

**z dne 6. novembra 2013**

Sestanek za predstavnike staršev vrtca in šole je potekal v zbornici šole, začel se je ob 19. uri.

Prisotni predstavniki staršev: Matjaž Zupin Muzik, Anita Ažman Jere, David Toporš, Eva Traven, Puklavec, Maja Gantar, Zinka Zavrl Križaj, Irena Gril, Mirko Šalej, Luka Konjar, Bojana Kelbel, Helena Thilakarathna Velikanje, Lucija Lunar, Mojca Resman, Lidija Balantič, Golob, Janez Gregorčič, Simon Žnidar, Tanja Kokalj, Luka Šparovec, Natalija Kolar, Zdravko Cankar, Magda Miklavčič Pintarič, Boštjan Aljančič, Marjeta Hutter, Primož Povše, Svetlana Vukelić, Ana Zupin Muzik, Urška Begelj, Kristina Babič, Gregor Žnidaršič, Sandra Smodiš, Manca Gorenec, Anja Kolenko, namestnik

Odsotni: Andreja Avsenek, Vesna Kramer, Biserka Drinovec

Prisotnost so opravičili: Andrej Valjevec, Anja Mohar Kozjek, Gabrijela Jošt, Alenka Golob, Tjaša Fic in Samo Šepič

Sestanek za predstavnike staršev vrtca in šole je potekal v zbornici šole, začel se je ob 19. uri.

Dnevni red:

1. Volitve predstavnikov Sveta staršev v Svet zavoda Osnovne šole Naklo

Po tem, ko je predsednik objasnil namen sklica današnje seje, je predlagal, da se v primeru, če v doglednem času opravimo z volitvami, dnevnemu redu dodasta še dve točki: potrditev zapisnika 1. seje in sestanka o prehrani ter točko razno.

**K točki 1: Izvolitev novih članov za Svet zavoda Osnovne šole Naklo za 4-letni mandat**

Predsednik sveta staršev je prisotnim pojasnil, da so volitve v Svet zavoda javne.

Predlagal je, da se glasuje tako, da se predstavniki šole, vrtcev in podružničnih šol usedejo po skupinah in konstruktivno skupaj izberejo imena kandidatov, nato naj vsak posameznik kandidate vpiše na glasovalni listek. Pred glasovanjem se določi volilna komisija, ki bo listke pregledala, preštela in jih vložila v označene ovojnice. Kandidati morajo kandidaturo nato sprejeti in podpisati soglasje k njej.

Predstavniki staršev so se z načinom izvedbe volitev strinjali in se razdelili v skupine, vsaka je prejela ovojnico z glasovnicami.

Določila se je volilna komisija, njeni člani so bili Simon Žnidar – predstavnik centralne šole, Mirko Šalej – predstavnik podružničnih šol (namestnik gospe Monike Lampič) in Andrej Šolar – predstavnik vrtcev (namestnik Nataše Marinšek).

Starši so glasovali. Glasovnice so po glasovanju oddali volilni komisiji.

Volilna komisija je preštela in pregledala oddane glasovnice. Prazne glasovnice so označili.

Volilna komisija je ugotovila, da je bilo oddanih 17 izpolnjenih glasovnic staršev s centralne šole, 4 glasovnice so bile prazne; s podružničnih šol je bilo izpolnjenih 6 glasovnic, 4 so bile prazne; iz vrtca je bilo oddanih 11 izpolnjenih glasovnic, 2 sta prazni.

Predsednik je razglasil rezultate glasovanja. V Svet zavoda OŠ Naklo je bil izmed staršev s centralne šole izvoljen Matjaž Zupin Muzik, izmed staršev s podružničnih šol David Toporš in izmed staršev iz vrtcev Primož Povše.

Vse glasovnice je volilna komisija zaprla nazaj v ovojnice.

Kandidati so podpisali soglasja h kandidaturi.

**K točki 2: Potrditev zapisnika 1. seje Sveta staršev OŠ Naklo in sestanka o prehrani**

Predsednik je predlagal, da bi nadaljevali z drugo točko, to je branje in potrditev zapisnika 1. seje Sveta staršev OŠ Naklo in sestanka o prehrani, s čimer so se starši strinjali.

Zapisnikarica je prebrala zapisnik 1. seje Sveta staršev.

G. Cankar je predlagal, da se sklep glede potrdila za odsotnost otroka iz vrtca zaradi bolezni za več kot 10 dni danes dopolni, in sicer tako, da se oblikuje konkreten predlog.

Po debati se je ugotovilo, da ne vemo, kakšen je pravzaprav namen potrdila in zakaj občina zahteva točno tako potrdilo. Predsednik je predlagal, da pred prihodnjo občinsko sejo skupaj z g. Cankarjem oblikujeta predlog spremembe, g. Cankar pa problematiko nato na občinski seji tudi predstavi.

**Zapisnik 1. seje Sveta staršev OŠ Naklo so starši soglasno potrdili.**

Ga. Križaj je prebrala in predstavila zapisnik sestanka na temo šolske prehrane.

Glede sodelovanja z Biotehniškim centrom Naklo je predstavnica staršev, ki je zaposlena v Biotehniškem centru, povedala, da sodelovanja letos ni, ker BC ni sposoben zelo hitro dobaviti zahtevanih količin, bi jih pa lahko, če bi bila hrana naročena dovolj zgodaj.

Starši so izpostavili problem podražitve malice/kosila na račun bolj zdrave prehrane.

Ga. Križaj je povedala, da so bila s strani Ministrstva podana priporočila za javno naročanje, npr. da se naroča od lokalnih dobaviteljev. Poudarila je, da se na jedilniku že opažajo spremembe in tako jedilnik npr. vsebuje tudi bio jogurt in bio štručke.

**Z dvigom rok se soglasno potrdi zapisnik skupine za šolsko prehrano.**

Starši so nato izpostavili problem okusa obrokov in ponavljanja jedilnikov. Domnevajo, da ni problem samo v sestavinah obrokov, ampak tudi v tem, kako je hrana pripravljena.

Poudarili so še problem neprimernosti jedilnice, saj v takem prostoru ni miru, kjer bi bilo mogoče kulturno jesti, saj je jedilnica pravzaprav večnamenski prostor, zato je tam vedno veliko ljudi, dogajajo se še druge stvari.

Starši so še dodali, da je problem tudi v odnosu otrok do hrane. Škoda bi bilo bolj kvalitetno in drago hrano metati stran.

Starši so predlagali, da se odločanje o prehrani prepustiti strokovnjakom, tudi kuharjem.

**K točki 2: Razno**

Starši so povedali, da se sme hrana, ki v šoli ostane, oddati humanitarnim organizacija in ne drži, da jo je treba zavreči oz. oddati posebnim podjetjem, kot je na prejšnji seji povedal ravnatelj.

Še enkrat se je izpostavil problem okusa in priprave hrane. Starši so povedali, da bi bilo treba ukrepati na tem področju. Tudi če se pri pripravi obrokov uporabljajo kvalitetnejše sestavine, npr. bio izdelki in nerafinirano olje, se problem še vedno ne bo rešil, če hrana ne bo pripravljena okusno.

Pojavil se je pomislek, da šola ni gostilna, katere osnovni namen bi bil prehrana, a nekateri starši so ta pomislek zvrnili.

Predsednik je debato na temo prehrana prekinil in predlagal, da se ta tema preloži na naslednjo sejo.

Starše je zanimalo, kako je z odprtjem Podružnične šole v Dupljah. Otvoritev je bila namreč napovedana za konec oktobra, šola pa še vedno ni odprta. Prostori, v katerih se sedaj odvija pouk, niso primerni. Predsednik bo vprašanje posredoval ravnatelju OŠ Naklo.

2. seja Sveta staršev OŠ Naklo se je zaključila ob 20.15.

Ana Zupin Muzik Boštjan Aljančič

zapisnikarica predsednik sveta staršev